OpenLLM-France/wikimedia huggingface dataset:
# Marcel Bich

Marcel Bich (Turin, 1914ko uztailaren 29a - Paris, 1994ko maiatzaren 30a) frantses enpresa-gizona izan zen.
Oinarrizko ikasketak Turinen, Madrilen eta Arcachonen egin zituen, eta gero, Parisa joan, matematika eta filosofia ikastera. Segidan, Parisko Unibertsitatean zuzenbidea ikasi zuen eta lan txikiak egiten hasi. Gerraren ondoren, adiskide batekin estilografiko lantegi bat erosi zuen. Bolalumaren asmatzailearekin negoziazioak egin ondoren, formula hobetu eta Cristal bolaluma ospetsua asmatu zuen: estalki bat, punta, hodi gardena, eta hori guztia 50 zentimoan. Produktuaren publizitate-kanpaina 1953an egin zen, erabilitakoan zaborretara bota zitekeen kontzeptuan oinarritua. Arrakasta itzela izan zuen. Bic izena jarri zioten, lantegiarena berarena, eta denbora gutxian, izen arrunta bilakatu zen. Lehenengo urtean, eguneko 10.000 bolaluma saldu ziren. Hasieratik bertatik bete zituen Bichek atzerriko merkatuak. Libra esterlinaren merkatura sartu nahian, Biro-Swan enpresa erosi zuen. 1958an, Estatu Batuak konkistatzera joan ziren. Erabili eta botatzeko mezuaren bidetik, produktuok asmatu zituen: pizgailua (1972), bizarra-moztekoa eta perfumea (1988). Azkenak, ordea, ez zuen ia arrakastarik izan eta 1991n utzi behar izan zuen egitasmo hura. Hala ere, beste porrotik ere izan zuen: 1973an Dim kola-etxea erosi zuen, baina 1987an berriro saldu egin behar izan zuen, Guy Laroche etxea bezala (1979). Kontuak kontu, artean, haren lantegiak bazuen nahikoa baliabide aurrera ateratzeko.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q1383758
* Multimedia: Marcel Bich / Q1383758
# Marcel Bidot

Marcel Bidot (1902ko abenduaren 21a - 1995eko urtarrilaren 26a) frantziar txirrindularia izan zen.

## Palmaresa

1921
* Paris-Soissons
1925
* 3. Euskal Herriko Itzulian
1928
* Frantziako Tourreko etapa bat
1929
* Frantziako errepideko txirrindularitza txapelketa
* 2. Euskal Herriko Itzulian eta etapa bat
* Frantziako Tourreko etapa bat
1930
* 2. Paris-Toursen
* 5. Frantziako Tourrean

## Kanpo estekak

* Datuak: Q531301
* Multimedia: Marcel Bidot / Q531301
# María Teresa Dalenz Zapata

María Teresa Dalenz Zapata (Chuquisaca, Bolivia, 1958ko maiatzaren 23a) boliviar ingeniari zibila eta enpresaria da, bere herrialdean goi-karguak betetzen dituen lehen emakume ingeniaria.

## Biografia

La Paz departamenduan jaio zen, baina haurtzaroa eta gaztaroa Oruron eman zuen, eta hantxe egin zituen ikasketak. Jesús María Oruro ikastetxean ikasi zuen Giza zientzietako batxilergoa. 1984an Ingeniaritza Zibilean lizentziatu zen Oruroko Unibertsitate Teknikoan (Sucre). 2004an Eraikuntza Gerentzian diplomatua zen. 2005ean Maestria bat egin zuen kanpo-merkataritzan Andeetako Simon Bolivar Unibertsitatearen eskutik.
Sucreko Glorieta hotelaren jabea da.

## Lan ibilbidea

1985etik, eraikuntza arloko Matersa enpresaren jabea da. Eraikuntza askotan parte hartu du, hala nola, Teknologia Fakultateko eraikinean. Sucreko katedrala zaharberritu du. Padillan Toloyo tunela eta kirol-koliseoa eraiki ditu.
1999tik 2000ra bitartean, instituzioetan hainbat kargu izan ditu, eraikuntza saileko ganberako presidenteorde gisa. 2001etik 2003ra Boliviako eraikuntza-ganberako enpresa-gaikuntzako batzorde burua izan zen. Chuquisacako Comité cívico de interés delakoaren ordezkaria izan zen eta Ingeniari Zibilen Elkargoko diruzaina (2002-2002). 2003tik 2006ra Boliviako ingeniarien elkarteko prsidente aritu zen. 2006tik 2008ra Boliviako ingeniarien elkarteko zuzendari nazionala izan zen eta 2013tik 2014ra elkarte horreako presidentea. 2018an Boliviako Amazonia Fundazioko presidentea izan zen. Horrez gain, Ingeniaritza-elkarteen Amerikako Batasuneko (UPADI) presideneta eta 2017-2019 urteetako kudeaketa arduraduna izan zen.
2022tik 2024ra Chuquisacako Ingeniari Mekanikoen Elkargoko direktorioan dago. Santa Cruz de la Sierra unibertsitate pribatuko emakume ingeniarien bilerako ekitaldian hizlari gisa parte hartu zuen. Sucreko Rotary club elkarteko ikerketa-batzordeko burua da.

## Sariak eta aintzatespenak

* 2017an Estatu mailan goi-karguetan aritzen den lehen emakumezko ingeniaria.
* 2019an Boliviako Ingeniarien Elkarteak ingeniari horren izena jarri zion elkarteko areto bati, Chuquisacako SIBko presidente, SIBko presidente nazional eta Ingeniari Elkarteen Batasun Panamerikarreko (UPADI) presidente gisa egindako lanagatik.

## Erreferentziak

* 1 2 Industry. (2017-01-22). «Teresa Dalenz destaca entre 40.000 ingenieros | Bolivianos destacados» Teresa Dalenz destaca entre 40.000 ingenieros | Bolivianos destacados.
* 1 2 3 4 «Curriculum Vitae - ID:5ec2fe13d255e» xdoc.mx.
* ↑ Fundación amazonia 2019. .
* ↑ «Jaime Lomelín Guillén recibe Premio Panamericano de Ingeniería» Outletminero 2018-12-07.
* ↑ 13ª asamblea general del consejo mundial de ingenieros civiles en Sucre, Bolivia.. .
* ↑ COLEGIO DE INGENIEROS MECÁNICOS DE CHUQUISACA POSESIONÓ A SU NUEVO DIRECTORIO 2022-2024 – SIB Chuquisaca. .
* ↑ UPSA. «Mujeres ingenieras se reunieron en la UPSA para contar sus experiencias» UPSA.
* ↑ La Fundación Rotaria. .
* ↑ «S. I. B. - Mostrando artículos por etiqueta: Presidente Nacional» www.sib.org.bo.
* Datuak: Q118955029
# María Teresa Josefina Janicki

María Teresa Josefina Janicki (Frantzia, XIX. mendea) Uruguain bizi izan zen maistra eta irakasle frantziarra izan zen. Uruguaiko profesional ospetsuen ama izan zen: Paulina Luisi, Clotilde Luisi, Luisa Luisi eta Inés Luisi.

## Biografia

Frantzian erbesteratutako poloniarren alaba izan zen. Lyongo hezkuntza-institutu bateko ikuskatzailea eta emakumeen hezkuntza laikoa eta boto-eskubidea defendatzen zuen emakume-talde bateko kidea zen. 1880an borroka horrek lorpen bat izango zuen: eskolako zuzendariak eta ikuskatzaile nagusiak hautesle izan zitezkeen Instrukzio Publikoaren Kontseilu Nagusiko karguetan, eta hautesle eta hautatuak izan zitezkeen Instrukzio Publikoaren Sailetako Kontseiluetako karguetarako.
1870ean, Angel Luisi Pisano italiarra ezagutu zuen, eta harekin ezkondu ondoren, Frantzia utzi eta Colónen (Entre Ríos, Argentina) kokatu zen 1872an. Ondoren, 1878an, Uruguaiko Paysandú herrira joan ziren.
Luisi Janicki senar-emazteak hezkuntzako alderdi guztietan aritu ziren, eta ideia pedagogiko berriei buruzko ezagutzak eman zituzten, askatasuna, berdintasuna eta anaitasuna garatzeko funtsezko bultzada gisa. Josefinak, Paysandú-n, haurtzaindegia zuen lehen eskola antolatu zuen Uruguain 1885ean.
Bere alabek irakasle-ikasketak egin zituzten eta horietako hiruk unibertsitate-ikasketekin jarraitu zuten. Paulina izan zen Uruguaiko lehen emakume medikoa, Clotilde lehen emakume abokatua eta Inés ere medikuntzan doktorea izan zen. Luisa hezitzailea eta poeta izan zen. Ángel nekazaritzako teknikaria izan zen eta Héctor, kontralmirantea (eta Héctor Luisi politikari eta diplomatikoaren aita).

## Erreferentziak

* 1 2 3 «María Teresa Josefina Janicki» Los diccionarios y las enciclopedias sobre el Académico (Noiz kontsultatua: 2023-10-29).
* ↑ «Ecos » Josefina Janicki y la educación» web.archive.org 2020-03-01 (Noiz kontsultatua: 2023-10-29).

## Ikus gainera

* Feminismoa
* Emakumearen historia
* Paulina Luisi
* Clotilde Luisi
* Luisa Luisi
* Inés Luisi

## Kanpo estekak

* Datuak: Q6004676
# María Teresa Miras Portugal

María Teresa Miras Portugal (Carballiño, Ourense, 1948ko otsailaren 19a – Madril, 2021eko maiatzaren 27a) zientzialari espainiarra, Madrilgo Konplutenseko Biokimika eta Biologia Molekularreko irakasle emeritua, eta Farmaziako Errege Akademia Nazionaleko ohorezko presidentea.
Espainian Errege Akademia baten buru izateko aukeratutako lehen emakumea, 2007 eta 2013 urte artean Farmaziako Errege Akademia Nazionalean kargu hori bete zuelarik.

## Biografia

Farmazia ikasi zuen, Santiagon eta Madrilgo Konplutentsean, 1971ean Farmaziako Sari Berezi eta Sari Nazionalarekin Lizentziatu zen. 1975etik “Doctor Sciences” izan zen Estrasburgoko Unibertsitatean, eta Farmaziako doktoretza ere lortu zuen Madrilgo Konplutentsean. 1982tik Biokimikako eta Biologia Molekularreko katedraduna izan zen Madrilgo Oviedo, Murtzia eta Komplutentsean. 40 urtez baino gehiago eskaini dizkio ikerketari.
Nukleotidoen errezeptoreek gaixotasun neurodegeneratiboetan duten eragina aztertu zuen. Bere ikerketa neurozientziara bideratu zen batez ere (funtzio sinaptikoa, etab.)
350 ikerketa-artikulu baino gehiago argitaratu zituen aldizkari espezializatuetan, eta bere irakaskuntza eta erakunde-lana ikerketarekin uztartu zituen. 2012an Espainiako unibertsitatean erreformen beharra aztertzeko Adituen Batzordeko presidente izendatu zuten.

## Sariak eta Aitortzak

* 2005ean, Alberto Sols Domina jaso zuen Biokimika eta Biologia Molekularraren Espainiako Elkartearen eskutik.
* 2008an, María Josefa Wonenburger Planells Saria, Galiziako Xuntak emana.
* 2011an, Miguel Catalán Ikerketa Saria, Madrilgo Erkidegoak emana.
* 2016an, Galizian Castelao Domina jaso zuen.

## Erreferentziak

* 1 2 «"En Ciencia sin imaginación se envejece rápido"» madrimasd.org 7 de octubre de 2013.
* ↑ Romar, R.. (27 de mayo de 2021). «Fallece María Teresa Miras Portugal, la bioquímica ourensana que quiso cambiar la Universidad española» La Voz de Galicia.
* 1 2 3 4 Copia archivada. .
* ↑ Copia archivada. .
* 1 2 3 Jaime Fernández. (26 de ene de 2012). «María Teresa Miras Portugal: "Parece que en España no estamos orientados a obtener un beneficio de las ideas"» ucm.es.
* 1 2 Alejandra. «Marzo 2021: Mª Teresa Miras Portugal» www.sebbm.es.
* ↑ «María Teresa Miras, elegida "Gallega de Abril" por el Grupo Correo Gallego» www.elcorreogallego.es.
* ↑ «María Teresa Miras Portugal - Real Academia de Doctores de España» www.radoctores.es.
* ↑ Copia archivada. .
* ↑ «Alfredo Conde, Xerardo Estévez, Teresa Miras, Xosé Antonio Vilaboa y Cántigas, distinguidos» elprogreso.es 18 de junio de 2016.
* Datuak: Q19766459
# María Teresa González

María Teresa González (Gijón, 1950ko azaroaren 28a -Ibidem 1995ko maiatzaren 23a) asturiar poeta eta idazlea izan zen, Lletres Asturianes eta Lúnula aldizkarien ohiko kolaboratzailea. Asturiasko Letren XXIX. astea eskaini zioten 2008an.

## Biografia

Tremañesko langile-auzoan jaio zen, eta hamazazpi urte zituela CRADY aplikazio elektrikoen enpresan sartu zen ikastun; fabrika horretan lanean jarraitu zuen 1987an itxi zen arte. Vicente García Oliva senarrarekin batera Gijóngo Conceyu Bable gunearen sortzaileetako bat izan zen 1975ean.1984an hasi zen bere lehen poemak idazten, eta haiekin lehen literatura-lehiaketak irabazi zituen hainbat argitalpenetan.
1987an bere lehen poema liburua argitaratu zuen: Collaciu de la nueche. 1993an bere poema-liburua argitaratu zuen Heliocentru asturieraz, eta 1994an bere lehen kontakizun-liburu bakarra: La casa y otros cuentos (Etxea eta beste ipuin batzuk). 1995ean hil zen jaioterrian, gaixotasun luze baten ondoren.
Hainbat antologiatan agertzen da, poeta zein narratzaile gisa: Antoloxía poética del Surdimientu 1989, El secretu de la lluvia 1992, La patria de la piel 1992, Antoloxía del cuentu asturianu contemporaniu 1994, Muyeres que cuenten 1995 y Les muyeres eta los díes de la poesía asturiana contemporánea 1995.
1996an, Gijongo Ateneo Obrerok poesia osoaren lana argitaratu zuen «Tiempu de cristal» bilduman.

## Erreferentziak

* 1 2 Cañas destaca que la escritora María Teresa González es una "luchadora" y un ejemplo de compromiso con el asturiano. Europa Press 5 de mayo de 2008.
* 1 2 La Selmana de María Teresa González. 6 de mayo de 2008.
* ↑ Necrológica. El País 25 de mayo de 1995.

## Kanpo estekak

* Página dedicada a María Teresa González
* LNE Maria Teresa Gonzalez
* Colección de poemas
* Por si dixerais el mio nome... en homenaje a María Teresa González (Enlace de descarga) Archivado el 29 de julio de 2018 en Wayback Machine.
* Datuak: Q13147756
# María Teresa Gavarró Castelltort

María Teresa Gavarró Castelltort (Igualada, Bartzelona, Katalunia, 1915eko abuztuaren 25a – Sabadell, Bartzelona, Katalunia, 1986ko uztailaren 16a) pedagogo katalana izan zen.

## Bizitza

Igualadan lehen hezkuntza egin ondoren, M. Teresa Gavarró Bartzelonako Suitza Eskolan hasi zen ikasten, eta 17 urterekin lortu zuen Lehen Hezkuntzako Maistra titulua.

### Lan ibilbidea

1940an, behin-behineko irakasle-plaza lortu zuen Sabadellen, eta urte asko eman zituen irakasle-lanetan Cruz Altako eskola publikoan, Carmen Tronchoni eskolan eta Sallarès eta Pla ikastetxean. Sabadell-Terrassako Gizarte Prestakuntzako Eskolako lehen ikaslea izan zen eta, graduatu zenean, berehala hasi zen irakasle.
Irakaskuntzaz gain, Gavarró Historia eta Geografian lizentziatu zen Bartzelonako Unibertsitate Autonomoan, eta hiriko hainbat gizarte-jardueratan parte hartu zuen.
Hainbat kidetza izan zituen: Adingabeen Babeserako Ordezkaritzan, Udalaren Irakaskuntza Batzordean, Minbiziaren Aurkako Elkartean, Epione Erizaintza Eskolaan eta Gurutze Gorriaren tokiko ordezkaritzan. Gizarte Ekintzan batzordekide, Sabadelleko Caixaren Gizarte Ekintzako kontseilari eta Bosch eta Cardellach Fundazioko partaide ere izan zen.

## Lanak

* Emakumezkoen aukera profesionalak Sabadellen (1960).
* Erizain lanbidearen eta Taldeko Gizarte Zerbitzuaren historiari buruzko oharrak (1973).

## Aintzatespenak

* 1983an, Sabadellgo Udalak hiriko adopziozko alaba izendatu zuen.
* 2006an Sabadellgo Udalak lanpostu bat eskaini zion.
* Haren izena 2016. urteko egutegi instituzionalean ageri da, "Sabadell eta emakumeak, ibilaldi bat historian zehar" izenburupean.

## Erreferentziak

* ↑ (Gaztelaniaz) Stadler, Marta Macho. (2017-08-25). «María Teresa Gavarró y Castelltort, pedagoga» Mujeres con ciencia (Noiz kontsultatua: 2024-07-04).
* ↑ (Katalanez) «Maria Teresa Gavarró i Castelltort» Història de Sabadell S.XIX-XX 2019-08-02 (Noiz kontsultatua: 2024-07-04).
* 1 2 3 4 5 6 «Maria Teresa Gavarró, plaça de» coneix.sabadell.cat.
* ↑ «Biblioteca Miquel Carreras» opac.fbc.cat.
* ↑ «'Carrers amb història' (51): Maria Teresa Gavarró | iSabadell» www.isabadell.cat.
* ↑ SABADELL, EL PERIÓDICO /. (19 de enero de 2016). El calendario institucional de Sabadell se viste de mujer. .

## Kanpo estekak

* María Teresa Gavarróri buruzko argitalpenak UABn
* Datuak: Q19301097
# Manicoré

Manicoré Brasilgo udalerri bat da, Amazonaseko estatuan kokatua. 53.914 biztanle ditu 48.299,245 km²ko eremuan.

## Ikus, gainera

* Amazonaseko estatua

## Kanpo estekak

* Datuak: Q43490
* Multimedia: Manicoré / Q43490
# Maniace

Maniace Italiako udalerri bat da. Cataniako probintzian kokatuta dago, Sizilia eskualdean. 3.757 biztanle ditu, 37,7 kilometro koadroko azaleran banatuta.

## Mugakideak

Maniacek honako udalerri hauekin egiten du muga:
Bronte Cesarò Longi

## Kanpo estekak

* Datuak: Q478363
* Multimedia: Maniace / Q478363
# Manica probintzia

Manica Mozambikeko 10 probintzietako bat da. Bere hirubura Chimoio da. 2002an gutxi gorabehera 1.2 milioi biztanle zituen eta bere azalera 68.661 km$^2$koa da.

## Kanpo estekak

* Datuak: Q622792
* Multimedia: Manica Province / Q622792
# Manicaland

Manicaland Zimbabweko probintzia bat da. 36.459 km²-ko azalra dauka eta 2002ko datuen arabera 1,6 milioi biztanle. Mutare da probintziako hiriburua.

## Kanpo estekak

* Datuak: Q465847
* Multimedia: Manicaland Province / Q465847
# Manic Street Preachers

Manic Street Preachers (euskaraz Kale Predikatzaile Maniakoak) 1986an Galesko Blackwood udalerrian sortutako pop rock, punk eta britpop musika taldea da.

## Diskografia

* Generation Terrorists (1992)
* Gold Against the Soul (1993)
* The Holy Bible (1994)
* Everything Must Go (1996)
* This Is My Truth Tell Me Yours (1998)
* Know Your Enemy (2001)
* Lifeblood (2004)
* Send Away The Tigers (2007)
* Journal For Plague Lovers (2009)
* Postcards From A Young Man (2010)
* Rewind the Film (2013)
* Futurology (2014)
* Resistance Is Futile (2018)
* The Ultra Vivid Lament (2021)

## Kanpo estekak

* Datuak: Q217025
* Multimedia: Manic Street Preachers / Q217025
# Manicomio (filma)

Manicomio 1954ko Luis María Delgado eta Fernando Fernán Gómez espainiar zinema zuzendarien film komikoa da.

## Argumentua

Oharra: Atal honek istorio osoa edo amaiera argitzen du.
Carlos Juana neska-lagunari bisita egitera joan zaio lantokira, osasun mentaleko egoitza batera. Han, zuzendariak iloba −harpa jotzearekin obsesionatuta− eta erizain bat −Carlosek esandakoa hitzez hitz errepikatzen duena− aurkeztuko dizkio. Egoitzan ezer ez da dirudiena.

## Aktoreak

* Susana Canales - Amanda
* Julio Peña - Miguel
* Elvira Quintillá - Mercedes
* Antonio Vico - Mercedesen senarra
* María Asquerino - Eugenia
* José María Lado - Dr. Posada
* Fernando Fernán Gómez - Carlos
* María Rivas - Juana
* Carlos Díaz de Mendoza - Dr. Garcés
* Vicente Parra - Alejo
* Ana de Leyva - Tren-bidaiaria

## Erreferentziak

* ↑ sansebastianfestival.com

## Kanpo estekak

* Datuak: Q3844633
# Maniac Cop

Maniac Cop (euskaraz Polizia Maniakoa), 1988ko William Lustig estatubatuar zinema zuzendariaren slasher film bat da. Tom Atkins, Bruce Campbell, Laurene Landon, Richard Roundtree, William Smith, Robert Z'Dar eta Sheree North aktoreek antzeztu zuten.
Estreinatu eta berehala, beldurrezko zinemazaleen artean kultuzko filma bilakatu zen, ondorioz jarraipen hauek izan zituen: Maniac Cop 2 (1990) eta Maniac Cop III: Badge of Silence (1993).

## Argumentua

Oharra: Atal honek istorio osoa edo amaiera argitzen du.
AEB, New York. Serieko hiltzaile maniako bat hiritarrak erailtzen hasi da eta prentsak hiltzailea polizia bat dela filtratu du, ondorioz hiritarrek beren buruako defendatzeko ustez poliziak hiltzen hasiko dira. Hiritarren haserrealdia baretzeko asmoz, Hiriko Polizia Sailak susmagarri nagusia den eta izaera gatazkatsua izatearen ospea duen Jack Forrest (Bruce Campbell) ofiziala atxilotuko du. Halere, Jacken emaztea den Ellen (Victoria Catlin) eta bere nagusia McCrae (Tom Atkins) tenientea erailda agertzean, Franken maitalea eta lankidea den Theresa Malloryk (Laurene Landon) Frank errugabea dela konbentzitu araziko du. Horregatik, Frankek kasua argitzeko ardura hartzea erabaki du.

## Aktoreak

* Bruce Campbell: Jack W. Forrest, Jr. ofiziala
* Tom Atkins: Frank McCrae detektibe tenientea
* Robert Z'Dar: Matthew Cordell ofiziala
* Laurene Landon: Theresa Mallory ofiziala
* Richard Roundtree: Pike komisaria
* William Smith: Ripley kapitaina
* Nina Arvesen: Regina Sheperd
* Sheree North: Sally Noland ofiziala
* Victoria Catlin: Ellen Forrest
* Ken Lerner: Jerry Killium maiorra
* William Lustig: Moteleko arduraruna (kameoa), filmaren zuzendaria
* Sam Raimi: San Patrizio Egunaren berri ematen duen katzeria (kameoa), zinemagilea
* Jake LaMotta: Detektibea (kameoa), boxeolaria eta Lustigen osaba

## Kanpo estekak

* IMDBko fitxa irakurgai (Ingelesez)
* Datuak: Q1571786
# Maniago

Maniago Italiako udalerri bat da. Pordenoneko probintzian kokatuta dago, Veneto eskualdean. 11.526 biztanle ditu, 69,46 kilometro koadroko azaleran banatuta.

## Mugakideak

Maniagok honako udalerri hauekin egiten du muga:
Andreis Arba Fanna Montereale Valcellina Vajont Vivaro Frisanco San Quirino

## Kanpo estekak

* Datuak: Q53174
* Multimedia: Maniago / Q53174
# Mascoutah (Illinois)

Mascoutah Illinoiseko hiri bat da. St. Clair konderrian kokatua dago. 2010ean 7.483 biztanle zituen, 24,60 kilometro koadrotan banatuta.

## Ikus, gainera

* St. Clair konderria

## Kanpo estekak

* Datuak: Q575435
* Multimedia: Mascoutah, Illinois / Q575435
# Masein

Masein Suitzako udalerria da. Grisonia kantonamenduan dago, Viamala Region $^{(en)}$ barrutian. 2014an 488 biztanle zituen 4,2 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64916
* Multimedia: Masein / Q64916
Cazis Portein $^{(en)}$ Tartar $^{(en)}$ Thusis Urmein Flerden
# Mascotte (Florida)

Mascotte Floridako hiri bat da. Lake konderrian kokatua dago. 2010ean 5.251 biztanle zituen, 7,3 kilometro koadrotan banatuta.

## Ikus, gainera

* Lake konderria

## Kanpo estekak

* Datuak: Q2153730
* Multimedia: Mascotte, Florida / Q2153730
# Mascoutah udalerria, St. Clair konderria (Illinois)

Mascoutah udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 9.433 biztanle zituen, 39.33 milia karratu (101.9 km$^2$) eremuan.

## Ekonomia

2020ko zentsuaren arabera, Mascoutah udalerrian 2924 etxebizitza zeuden. Per capita diru-sarrerak 30.649 estatubatuar dolar ziren.

## Kanpo estekak

* Datuak: Q987566
# Masegoso de Tajuña

Masegoso de Tajuña Guadalajarako udalerria da, La Alcarria eskualdean dagoena.
2009ko urtarrilaren 1eko erroldaren arabera 85 biztanle zituen.

## Ikus, gainera

* Guadalajarako udalerrien zerrenda

## Kanpo estekak

* Datuak: Q1654362
* Multimedia: Masegoso de Tajuña / Q1654362
# Mascouche (Quebec)

Mascouche Quebeceko udalerri bat da, Kanadan. Lanaudière eskualdean kokatuta dago, eta horren barruan dagoen Les Moulins konderriko eskualde udalerria da.. 2011ko zentsoaren arabera 42,491 biztanle zituen 106.64 kilometro koadroko azaleran.

## Kanpo estekak

* Datuak: Q141748
* Multimedia: Mascouche / Q141748
# Masdenverge

Masdenverge Kataluniako udalerria da, Montsià eskualdean eta Tarragonako probintzian kokatua. 2009ko urtarrilaren 1eko erroldaren arabera 1.113 biztanle zituen. 14,61 km²-ko azalera du.

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 768 | 885 | 898 | 939 | 862 | 938 | 833 | 837 | 848 | 925 | 950 | 1.113 |

## Ikus, gainera

* Tarragonako udalerrien zerrenda

## Kanpo estekak

* (Katalanez) Udalaren webgunea.
* Datuak: Q766912
* Multimedia: Masdenverge / Q766912
# Maselheim

Maselheim Alemaniako udalerria da. Baden-Württemberg estatuan dago, [[Biberach (barrutia)|Biberach]] barrutian. 2014an 4.399 biztanle zituen 47,02 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q538658
* Multimedia: Maselheim / Q538658
# Masegosa

Masegosa Cuencako udalerria da, Serranía de Cuenca eskualdean dagoena.
2009ko urtarrilaren 1eko erroldaren arabera 109 biztanle zituen.

## Ikus, gainera

* Cuencako udalerrien zerrenda

## Kanpo estekak

* Datuak: Q1768930
* Multimedia: Masegosa / Q1768930
# Masegoso

Masegoso Albaceteko udalerria da.
2009ko urtarrilaren 1eko erroldaren arabera 95 biztanle zituen.

## Ikus, gainera

* Albaceteko udalerrien zerrenda

## Kanpo estekak

* (Gaztelaniaz) Udalerriari buruzko informazioa.
* Datuak: Q384843
* Multimedia: Masegoso (Albacete) / Q384843